Diari Oficial de la Generalitat Valenciana


Sumari del DOGV 2199, del 03-02-1994 (1994/830443)

RESOLUCIÓ de 29 de novembre de 1993, del Secretari General de la Conselleria de Cultura, per la qual es reconeix, es classifica i s'inscriu en el Registre de Fundacions Culturals Privades de la Conselleria de Cultura la Fundació Doctor Vicente Mirabet de Cirurgià Plàstica y Reparadora.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2199

Data del DOGV
:   03-02-1994

Secció del DOGV
:   ALTRES DISPOSICIONS

Número del document
:   1994/830443


Data del document
:   29-11-1993

Organisme emissor
:   Conselleria de Cultura

Tipus de document
:   Resolució

RESOLUCIÓ de 29 de novembre de 1993, del Secretari General de la Conselleria de Cultura, per la qual es reconeix, es classifica i s'inscriu en el Registre de Fundacions Culturals Privades de la Conselleria de Cultura la Fundación Doctor Vicente Mirabet de Cirugía Plástica y Reparadora. [94/0394]  
Vist l'expedient iniciat a instància del Sr. Vicente Mirabet Ippolito, com a president de la Fundación Doctor Vicente Mirabet de Cirugía Plástica y Reparadora, el dia 20 d'octubre de 1993.  
Fets  
Primer  
El Sr. Vicente Mirabet Ippolito, el Sr. Julian Safont Albert, el Sr. Julio Terren Ruiz, el Sr. Carlos Tejerina Botella i la Sra. Aurora Reig Pérez, tots ells en el seu nom i, a més, el Sr. Tejerina, en representació del Sr. Perfecto Bello Rodríguez, el Sr. Jesús Benito Ruiz, el Sr. Cristobal Corchado García, el Sr. Luis Ignacio de la Cruz Ferrer, el Sr. José María Francés Gorospe, el Sr. Javier Herrero Jover, el Sr. José Carlos Hidalgo Gallego, la Sra. Amparo Mena Yago, el Sr. Angel Navarro Monzonís, la Sra. María Dolores Pérez del Caz, la Sra. Manuela Rodríguez Palazuelo, la Sra. Consuelo Serna Ballester, el Sr. Eduardo Simón Sanz, el Sr. Pablo Baena Ballester, el Sr. Enrique Bonanad Fernández i el Sr. Pedro Cavadas Rodríguez, van manifestar expressament la voluntat de constituir una fundació cultural privada amb la denominació de Fundación Doctor Vicente Mirabet de Cirugía Plástica y Reparadora, segons consta en l'escriptura pública de constitució d'aquesta entitat, autoritzada pel notari de Calp (Alacant), el Sr. Francisco Estela Sendra, amb data 22 de setembre de 1993, amb número 747 de protocol, modificada per una altra amb data 10 de novembre de 1993 amb número de protocol 930, autoritzada pel mateix notari que l'anterior.  
Segon  
La finalitat de la fundació, segons els estatuts, és fomentar i promoure la investigació dins el camp de la cirurgia plàstica i reparadora, la divulgació dels avenços obtinguts, i la pràctica en l'aplicació de la clínica humana.  
Mantenir els vincles d'ensenyament professional, ajuda personal i amistat mútua, d'acord amb les directrius emanades del codi hipocràtic d'ètica mèdica, entre els cirurgians plàstics que la constitueixen, i tots aquells que amb anterioritat a aquest acte o que amb posterioritat hagen rebut, reben o rebran, la seua formació professional dins el Departament de Cirurgia Plàstica i Grans Cremats, que dirigeix des de la creació el Dr. Sr. Vicente Mirabet Ippolito, a València, els quals continuant l'esperit inicial, desitgen no sols mantenir aquests lligams d'unió, sinó avançar-hi en la construcció d'una major solidesa, extensiva fins i tot a les seues famílies, i també tots els cirurgians plàstics que hagen realitzat o realitzen la seua especialitat a hospitals públics.  
Tercero  
Seran beneficiaris dels serveis i de les prestacions de la Fundación Doctor Vicente Mirabet, de Cirugía Plástica y Reparadora, els doctors que s'integren o reben la formació professional en el Departament de Cirurgia Plàstica i Grans Cremats, dirigit pel Dr. Sr. Vicente Mirabet Ippolito, a València, i també els doctors que realitzen l'especialitat de cirurgia plàstica a hospitals públics, amb els límits que estableix l'article 1.2.d del Decret 2930/1972, de 21 de juliol.  
Així mateix, seran beneficiàries aquelles persones que, amb la seua activitat, col·laboren en la investigació i l'estudi relacionats amb la ciència mèdica, biologia i d'altres disciplines que redunden en benefici de la cirurgia plàstica i reparadora.  
Quart  
La dotació inicial de la fundació, segons consta en la clàusula tercera de la carta fundacional, és d'un milió de pessetes/1.000.000 PTA, que és aportat a títol gratuït en efectiu metàl·lic pels fundadors, mitjançant l'ingrés en el compte obert a nom de la fundació en la Caixa d'Estalvis de València, Castelló i Alacant (Bancaixa), sucursal 025, urbana La Fe, compte corrent 0253101212422. Ingrés que s'acredita amb el justificant bancari corresponent.  
Cinquè  
El govern de la fundació, de conformitat amb la clàusula quarta, estarà a càrrec d'un patronat, integrat per les persones següents i en els càrrecs que així mateix es designen:  
- President: Sr. Vicente Mirabet Ippolito  
- Vicepresident: Sr. Cristobal Corchado García  
- Secretari: Sr. Pablo Baena Montilla  
- Tresorer: Sr. Carlos Tejerina Botella  
- Vocals: Sr. Perfecto Bello Rodrígue i Sr. Julian Safont Albert  
Tots ells han acceptat els càrrecs, de caràcter gratuït.  
Sisè  
La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre compte al protectorat i previsió per al supòsit d'extinció de la fundació.  
Consideracions jurídiques  
Primera  
La Constitució espanyola recull en el títol I, capítol II, secció II, article 34, el dret de fundació per a fins d'interès general.  
Segona  
L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades aquells patrimonis autònoms destinats primordialment pels seus fundadors a l'educació, la investigació científica i tècnica i administrats sense finalitat lucrativa per les persones a qui en correspon el govern, circumstàncies totes elles que concorren en aquest cas.  
Tercera  
La carta fundacional i els estatuts continguts en l'escriptura pública de 22 de setembre de 1993, amb número de protocol 747, escriptura corregida per una altra amb data 10 de novembre de 1993, amb número de protocol 930, reuneixen els requisits bàsics de l'article 1r del reglament de 21 de juliol de 1972, i les prescripcions dels articles 6, 7 i 84 del text i és per això que la Fundación Doctor Vicente Mirabet, de Cirugía Plástica y de Reparación pot ser reconeguda d'interès públic i classificar-se com a de promoció, servei i/o finançament a causa de la finalitat que persegueix segons l'article 5é dels estatuts.  
Quarta  
L'expedient ha estat tramés mitjançant el Servei de Fundacions de la Conselleria de Cultura, i és aquesta la competent per a resoldre'l en virtut de les atribucions que té conferides pel Decret 113/93, de 26 de juliol, del Govern Valencià (DOGV número 2080, de 2 d'agost de 1993).  
Vista la Constitució vigent, el Reglament de les Fundacions Culturals Privades de 21 de juliol i d'altres disposicions d'aplicació legal i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen atribucions en el secretari general (DOGV número 2101, de 13 de setembre de 1993), resolc:  
Primer  
Reconèixer, classificar i inscriure com a fundació cultural privada de promoció la denominada Fundación Dr. Vicente Mirabet de Cirugía Plástica y Reparadora, amb domicili a València, carrer Isabel la Catòlica, núm. 19.  
Segon  
Aprovar els estatuts amb data 22 de setembre de 1993, reparats per escriptura pública amb data 10 de novembre de 1993, amb número de protocol 930, autoritzada pel notari de Calp (Alacant) Sr. Francisco Estala Sendra.  
Tercer  
Aprovar el nomenament del primer patronat segons figura en l'escriptura de constitució havent estat acceptats els càrrecs de caràcter gratuït, en la forma reglamentària.  
Contra l'esmentada resolució que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a la interposició del recurs esmentat, serà requisit imprescindible que amb caràcter previ el recurrent en comunique en aquest òrgan la interposició.  
Tot això de conformitat amb el que preveuen els articles 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de novembre de 1993.- El Secretari General de la Conselleria de Cultura: Vicent Todolí Femenia.